|  |
| --- |
| Shodno članu 329. i članu 371. stav 1. Zakona o privrednim društvima (“Službeni glasnik RS” br. 36/2011, 99/2011, 83/2014 i 5/2015, “Zakon”), članu 70. stav 2. Zakona o tržištu kapitala (“Službeni glasnik RS” br. 31/2011 i 112/2015, “ZTK”), odredbama Pravilnika o načinu prestanka svojstva javnog društva i postupku isplate nesaglasnih akcionara u slučaju isključenja akcija sa regulisanog tržišta, odnosno MTP (“Službeni glasnik RS” br. 10/2012 i 50/2012, “Pravilnik”), članu 25. i članu 34. Statuta, skupština javnog akcionarskog društva AD Imlek Beograd-Padinska Skela, sa registrovanim sedištem u Padinskoj Skeli, Industrijsko naselje bb, matični broj: 07042701 (“Društvo” ili „IMLEK“), na vanrednoj sednici održanoj u sedištu Društva dana 10.08.2016. godine, jednoglasno (ZA je glasalo 7.522.715 ili 100% običnih akcija sa pravom glasa, PROTIV i UZDRŽANIH nije bilo) donosi sledeću: |
| **O D L U K U**  **o povlačenju akcija društva sa regulisanog tržišta odnosno MTP**  **(„Odluka“)** |
|  |
| **Član 1.** |
|  |
| 1. Povlače se i isključuju sa regulisanog tržišta Open Market odnosno MTP Beogradske berze a.d. Beograd **7.522.715 komada običnih akcija sa pravom glasa**, nominalne vrednosti RSD 540.00 (slovima: pet stotina četrdeset dinara i 00/100), CFI kod ESVUFR, ISIN broj RSIMLKE73325 i **12.317 komada prioritetnih akcija bez prava glasa**, nominalne vrednosti RSD 540.00 (slovima: pet stotina četrdeset dinara i 00/100), CFI kod EPNXNR, ISIN broj RSIMLKE39474 privrednog društva AD Imlek Beograd-Padinska Skela, sa registrovanim sedištem u Padinskoj Skeli, Industrijsko naselje bb, matični broj: 07042701, PIB: 100001636, po osnovu ispunjenosti uslova iz člana 70. stav 2. tačka 2) ZTK. |
|  |
| **Član 2.** |
|  |
| 1. Konstatuje se da su ispunjeni svi uslovi za prestanak svojstva javnog društva iz člana 70. stav 2. tačka 2) ZTK, obzirom da su sve akcije preostalih akcionara Društva otkupljene u postupku prinudnog otkupa akcija u skladu sa Odlukom o prinudnom otkupu akcija od 17.06.2016. godine i to od strane većinskog akcionara, privrednog društva Danube Foods Group B.V., sa sedištem u Holandiji, Amsterdam, Prins Bernhardplein 200, matični broj 34180508, („DFG“), koji je zajedno sa povezanim društvom Adriatic Minorityco 001 doo, sa sedištem u Republici Srbiji, Beograd, ul. Resavska br. 23, matični broj: 21077828 („AM 001“), na dan podnošenja zahteva za prinudni otkup akcija, odnosno na dan 12.06.2016. godine posedovao 7.200.234 komada običnih akcija Društva, CFI kod ESVUFR, ISIN broj RSIMLKE73325, odnosno ukupno 95,92403% osnovnog kapitala Društva i 95,71323 glasova svih akcionara sa običnim akcijama Društva, tako da su DFG i njegovo povezano društvo AM 001 ovim postupkom postali jedini akcionari sa 100% učešća u kapitalu Društva. |
|  |
| **Član 3.** |
|  |
| 1. Konstatuje se da su na sednici skupštine akcionara Društva od 10.08.2016. godine prisutna oba akcionara, DFG sa 6.787.826 glasova svih akcionara sa običnim akcijama Društva, što čini 90.23106% od ukupne emisije i AM 001 doo sa 734.889 glasova svih akcionara sa običnim akcijama Društva, što čini 9.76893% od ukupne emisije, koji akcionari zajedno ostvaruju 100% učešća u kapitalu Društva, prema jedinstvenoj evidenciji akcionara pribavljenoj od Centralnog registra depoa i kliringa hartija od vrednosti na dan akcionara 31.07.2016. godine. |
|  |
| **Član 4.** |
|  |
| 1. Ova Odluka doneta je sa 100% glasova akcionara, te shodno članu 123. stav 3. ZTK Društvo daje neopozivu izjavu da nema nesaglasnih akcionara koji su glasali protiv ove Odluke, kao i da ne postoje akcionari koji nisu učestvovali u radu skupštine Društva iz člana 3. Odluke. |
|  |
| **Član 5.** |
|  |
| 1. Obavezuje se i ovlašćuje generalni direktor Društva Ilija Šetka da obavesti organizatora tržišta Beogradsku berzu ad Beograd o donošenju ove Odluke i podnese zahtev za isključenje akcija Društva sa regulisanog tržišta, odnosno MTP. |
|  |
| 1. Obavezuje se i ovlašćuje lice iz tačke 5.1 Odluke da u ime i za račun društva podnese zahtev Komisiji za hartije od vrednosti za brisanje Društva iz Registra javnih društava i da preduzima sve potrebne mere i aktivnosti pred nadležnim državnim organima u cilju sprovođenja ove Odluke. |
|  |
| 1. Generalni direktor Društva Ilija Šetka može ovlastiti druga stručna lica, a posebno korporativnog agenta Društva BDD M&V Investments ad Beograd, radi preduzimanja radnji iz člana 5. Odluke. |
|  |
| **Član 6.** |
|  |
| 1. Ova Odluka stupa na snagu danom donošenja. |

|  |  |
| --- | --- |
| |  | | --- | | Predsednik skupštine  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |